Súradnice: 48°12′34″S 16°21′49″V﻿ / ﻿48,2094°S 16,3636°V﻿ / 48.2094; 16.3636

**Minoritský kostol** (nem. *Minoritenkirche*), známy aj pod oficiálnym názvom ako **Taliansky národný kostol Panny Márie Snežnej** (nem. *Italienische Nationalkirche Maria Schnee*) je budova stredovekého kostola budovaného ku koncu 13. storočia a v prvej polovici 14. storočia nachádzajúca sa na námestí Minoritenplatz v historickom centre Viedne v Rakúsku. Má priznaný štatút kultúrnej pamiatky.

Názov
-----

Oficiálny názov Taliansky národný kostol Panny Márie Snežnej (nem. *Italienische Nationalkirche Maria Schnee*) súvisí s faktom, že kostol bol v roku 1782 darovaný Jozefom II. talianskej komunite.

Dejiny a charakteristika
------------------------

Kostol bol postavaný na prelome 13. a 14. storočia a patrí medzí najstaršie spomedzi viedenských kostolov. Nachádza sa v historickom centre Viedne v jej prvom mestskom obvode – Innere Stadt.

Je postavený v slohu francúzskej katedrálnej gotiky. Neskôr bol kostol barokovo upravený. Okrem väčšej barokovej úpravy, ktorá sa týkala prevažne interiéru, prešiel kostol v priebehu existencie mnohými ďalšími menšími úpravami, ktoré sú viditeľné najmä na kostolnej veži.

S výstavbou kostola sa začalo v roku 1276. Základný kameň stavby položil český kráľ Přemysl Otakar II. Kompletne bol kostol dostavaný v roku 1350.

Pri výstavbe bola budova dedikovaná Svätému Františkovi z Assisi. Na začiatku bola budova pod správou františkánskych mníchov z rádu minoritov.

Časť budovy bola zničená pri tureckom nájazde v roku 1529. Išlo predovšetkým o vrchol kostolnej veže.

Medzi rokmi 1579 a 1620 bol kostol v správe evanjelickej cirkvi.

Kostolná veža bola opravená v roku 1623, ale jej vrchol bol opäť zničený pri ďalšom tureckom nájazde v roku 1683. Následne bola veža v roku 1685 provizórne opravená. V roku 1761 bola kostolná veža opäť poničená a to v dôsledku búrky.

V roku 1784 prešiel kostol pod správu talianskej kongregácie vo Viedni. Komunita minoritov v tomto období opustila mesto v dôsledku náboženských reforiem.

Okolie kostola bolo prestavané v rokoch 1784 – 1789. V roku 1892 bola zbúraná budova kláštora, ktorá patrila ku kostolu.

V roku 1977 budova kostola prešla reštauráciou interiéru.

Zaujímavosť
-----------

* Je považovaný za jeden z umeleckého hľadiska najvýznamnejších kostolov v meste a to z dôvodu, že sa v ňom nachádzajú niektoré významné umelecké diela. Ide napríklad o mozaiku, ktorá znázorňuje Poslednú večeru od Leonarda da Vinci, alebo sochu známu ako „Familienmadonna" – kamennú maľovanú sochu Panny Márie z roku 1345.
* V kostole sa pravidelne konajú koncerty vážnej hudby.
* Nedeľné bohoslužby sú vedené v nemeckom aj v talianskom jazyku.

Galéria
-------

* Rozetové oknoRozetové okno
* Detail zvoniceDetail zvonice
* Detail z hlavného portáluDetail z hlavného portálu
* Detail z fasádyDetail z fasády
* Pohľad k oltáruPohľad k oltáru
* Hrobka Pietra MetastasioaHrobka Pietra Metastasioa
* Detail stropnej výzdobyDetail stropnej výzdoby
* Vstupná bránaVstupná brána
* Pohľad na organPohľad na organ
* Minoritský kostol na kresbe z roku 1872Minoritský kostol na kresbe z roku 1872
* Minoritský kostol na maľbe Ludwiga Hansa Fischera z roku 1913Minoritský kostol na maľbe Ludwiga Hansa Fischera z roku 1913

Referencie
----------

1. 1 2 3 4 5 6  wien.info
2. 1 2 3 4 5 6 7   *classictic.com* [online]. [Cit. 2020-02-12]. Dostupné online. Archivované 2021-03-04 z originálu.
3. 1 2 3 4 5 6 7  lonelyplanet.com
4. 1 2 3 4 5 6 7 8 9  gpsmycity.com
5. 1 2 3 4 5 6 7 8 9 10 11 12 13 14  geschichtewiki.wien.gv.at
6. 1 2 3 4 5 6 7 8 9 10 11 12  spottinghistory.com
7. 1 2 3  visitingvienna.com